als_Latn dik_Latn sag_Latn
Nga Erseka, kryeministri Rama tha prerazi se më 25 qershor duhet të marrë fund njëherë e mirë që partitë të hyjnë në zyrat e shtetit. Rama u shpreh para banorëve se nuk kemi për të pasur asnjëherë një shtet serioz, nëse nuk u heqim administratën e shtetit partive nga dora.
“Është krijuar një sistem i partive që hyjnë nëpër zyrat e shtetit, një parti merr drejtoritë, një inspektoratet, një licencat, një hipotekat dhe qytetarët janë viktima të një sjellje jo dinjitoze dhe të poshtërimit kur shkojnë për të marrë shërbimin në zyrat e shtetit.
Nuk kemi për të pasur një shtet serioz, nëse nuk ua heqim administratën e shtetit partive nga dora.
Duhet t’i japim fund historisë së shushunjave që ushqehen me gjakun e njerëzve. Kjo histori nuk zgjidhet nëse populli nuk vendos ti japë fund në 25 qershor”, tha Rama.
Lufta e PS-së me LSI-në është e hapur dhe të dyja palët nuk janë aspak të kursyera në akuza të ndërsjellta. Rama në këtë fushatë ka kërkuar vota vetëm për PS që të qeverisë i vetëm, pa LSI, sepse kjo e fundit, sipas tij, po e pengon në rrugën e reformave.
als_Latn als_Latn als_Latn als_Latn als_Latn